CELEX: 62015CN0209
Language: el
Date: 2015-05-06 00:00:00
Title: Υπόθεση C-209/15: Αίτηση προδικαστικής αποφάσεως την οποία υπέβαλε το Centrale Raad van Beroep (Κάτω Χώρες) στις 6 Μαΐου 2015 — Korpschef van politie κατά W.F. de Munk

3.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 254/6
            
         Αίτηση προδικαστικής αποφάσεως την οποία υπέβαλε το Centrale Raad van Beroep (Κάτω Χώρες) στις 6 Μαΐου 2015 — Korpschef van politie κατά W.F. de Munk
   (Υπόθεση C-209/15)
   (2015/C 254/08)
   Γλώσσα διαδικασίας: η ολλανδική
   
      Αιτούν δικαστήριο
   
   Centrale Raad van Beroep
   
      Διάδικοι στην υπόθεση της κύριας δίκης
   
   
      Εκκαλών: Korpschef van politie
   
      Εφεσίβλητη: W.F. de Munk
   
      Προδικαστικά ερωτήματα
   
   
               1)
            
            
               Πρέπει το άρθρο 7 της οδηγίας 2003/88/ΕΚ (1) να ερμηνευθεί υπό την έννοια ότι αντιτίθεται σε εθνική διάταξη, όπως το άρθρο 19 του Barp, βάσει της οποίας δημόσιος υπάλληλος, που απολύθηκε καταχρηστικά, κατά την περίοδο μεταξύ της ημερομηνίας της απολύσεώς του και της ημερομηνίας επανεντάξεώς του στην υπηρεσία, ή της ημερομηνίας κατά την οποία έληξε νόμιμα η υπηρεσιακή σχέση, δεν θεμελιώνει δικαίωμα για ώρες άδειας;
            
         
               2)
            
            
               Αν από την απάντηση στο πρώτο ερώτημα προκύψει ότι κατά τη διάρκεια της επίμαχης περιόδου όντως θεμελιώθηκε δικαίωμα για ώρες άδειας, πρέπει το άρθρο 7 της οδηγίας 2003/88/EΚ να ερμηνευθεί υπό την έννοια ότι αντιτίθεται στο άρθρο 23 του Barp, το οποίο ορίζει ότι, στο τέλος της περιόδου αναφοράς, δύναται να μεταφερθεί στο επόμενο έτος μόνο περιορισμένος αριθμός ωρών άδειας και ότι χάνονται οι λοιπές μη ληφθείσες ώρες άδειας;
            
         
      (1)  Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργανώσεως του χρόνου εργασίας (EE L 299, σ. 9).